Document ID: 31994R1827

ΚΑΝΟΝΙΣΜΟΣ (ΕΚ) αριθ. 1827/94 ΤΟΥ ΣΥΜΒΟΥΛΙΟΥ της 18ης Ιουλίου 1994 για το άνοιγμα και τον τρόπο διαχείρισης κοινοτικής δασμολογικής ποσόστωσης για το ρούμι, την τάφια και το αράκ, καταγωγής υπερποντίων χωρών και εδαφών (ΥΧΕ) συνδεδεμένων με την Ευρωπαϊκή Κοινότητα (1994-1995)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 91/482/ΕΟΚ του Συμβουλίου της 25ης Ιουλίου 1991 για τη σύνδεση των υπερποντίων χωρών και εδαφών με την Ευρωπαϊκή Κοινότητα (1), και ιδίως το παράρτημα V,
την πρόταση της Επιτροπής,
Εκτιμώντας:
ότι το παράρτημα V της απόφασης 91/482/ΕΟΚ προβλέπει ότι το ρούμι, η τάφια και τα αράκ εισάγονται ατην Κοινότητα ατελώς εντός των ορίων κοινοτικής δασμολογικής ποσόστωσης-
ότι, έως τις 31 Δεκεμβρίου 1995, η Κοινότητα καθορίζει κάθε χρόνο τις ποσότητες που μπορούν να εισαχθούν ατελώς- ότι, σύμφωνα με τους όρους του εν λόγω παραρτήματος, ο όγκος της ποσόστωσης για τα έτη 1994 και 1995 θα είναι εκείνος του προηγουμένου έτους, αυξημένος κατά 1 740 εκατόλιτρα καθαρής αλκοόλης-
ότι το ύψος της ετήσιας δασμολογικής ποσόστωσης, για την περίοδο από την 1η Ιουλίου 1993 έως τις 30 Ιουνίου 1994, ανέρχεται σε 15 000 εκατόλιτρα καθαρής αλκοόλης- ότι το ύψος αυτό πρέπει να αυξηθεί κατά 870 εκατόλιτρα καθαρής αλκοόλης για το δεύτερο εξάμηνο του 1994 και κατά 870 εκατόλιτρα καθαρής αλκοόλης για το πρώτο εξάμηνο του 1995- ότι το ύψος της ετήσιας ποσόστωσης για την περίοδο από την 1η Ιουλίου 1994 έως τις 30 Ιουνίου 1995 πρέπει να ορισθεί σε 16 740 εκατόλιτρα καθαρής αλκοόλης-
ότι ενδείκνυται να εξασφαλιστεί, ιδίως, η επί ίσοις όροις και συνεχής πρόσβαση όλων των εισαγωγέων της Κοινότητας στην εν λόγω ποσόστωση και η αδιάλειπτη εφαρμογή των συντελεστών που προβλέπονται για την ποσόστωση αυτή σε όλες τις εισαγωγές των εν λόγω προϊόντων, σε όλα τα κράτη μέλη, και τούτο μέχρι την εξάντληση της ποσόστωσης- ότι εναπόκειται στην Κοινότητα να αποφασίζει για το άνοιγμα δασμολογικών ποσοστώσεων, σε εκτέλεση των διεθνών υποχρεώσεών της- ότι, ωστόσο, τίποτα δεν εμποδίζει, προκειμένου να εξασφαλιστεί η αποτελεσματικότητα της κοινής διαχείρισης αυτών των ποσοστώσεων, να εξουσιοδοτούνται τα κράτη μέλη να αντλούν από τον όγκο των ποσοστώσεων τις αναγκαίες ποσότητες που αντιστοιχούν στις πραγματοποιηθείσες εισαγωγές- ότι, εντούτοις, αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία, πρέπει, ιδίως, να μπορεί να παρακολουθεί το βαθμό στον οποίο έχουν εξαντληθεί οι ποσότητες των ποσοστώσεων και να ενημερώνει σχετικά τα κράτη μέλη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιουλίου 1994 έως τις 30 Ιουνίου 1995, τα κατωτέρω περιγραφόμενα προϊόντα, καταγωγής υπερποντίων χωρών και εδαφών (ΥΧΕ) συνδεδεμένων με την Ευρωπαϊκή Κοινότητα, εισάγονται στην Κοινότητα ατελώς εντός των ορίων κοινοτικής δασμολογικής ποσόστωσης:
ASSV="04" 09 1621 2208 40 10 ASSV="04" Ρούμι, τάφια και αράκ ASSV="04" 16 740 ASSV="04" ατελώς 2208 40 2208 90 2208 90
2. Οι κανόνες καταγωγής που ισχύουν για τα προϊόντα της παραγράφου 1 είναι οι οριζόμενοι στο παράρτημα ΙΙ της απόφασης 91/482/ΕΟΚ.
Άρθρο 2
Η Επιτροπή διαχειρίζεται τη δασμολογική ποσόστωση που αναφέρεται στο άρθρο 1 και δύναται να λαμβάνει κάθε χρήσιμο διοικητικό μέτρο για να εξασφαλίσει την αποτελεσματική διαχείρισή της.
Άρθρο 3
Εάν ένας εισαγωγέας υποβάλλει σε ένα κράτος μέλος διασάφηση θέσης σε ελεύθερη κυκλοφορία, στην οποία περιλαμβάνεται αίτημα χορήγησης του ευεργετήματος του προτιμησιακού καθεστώτος για ένα προϊόν που καλύπτεται από τον παρόντα κανονισμό, και εάν αυτή η διασάφηση γίνει δεκτή από τις τελωνειακές αρχές, το ενδιαφερόμενο κράτος μέλος, με κοινοποίηση στην Επιτροπή, αντλεί από την ποσόστωση ποσότητα που αντιστοιχεί στις ανάγκες αυτές.
Οι αιτήσεις για ανάληψη, με την ένδειξη της ημερομηνίας αποδοχής της εν λόγω διασάφησης, πρέπει να διαβιβάζονται, χωρίς καθυστέρηση, στην Επιτροπή.
Το δικαίωμα των αναλήψεων παρέχεται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του ενδιαφερόμενου κράτους μέλους, στο μέτρο που το διαθέσιμο υπόλοιπο το επιτρέπει.
Εάν ένα κράτος μέλος δεν χρησιμοποιήσει τις ποσότητες που άντλησε, τις επιστρέφει, μόλις τούτο καταστεί δυνατό, στην ποσόστωση.
Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η απονομή γίνεται pro rata των αιτήσεων. Η Επιτροπή ενημερώνει τα κράτη μέλη σχετικά με τις πραγματοποιηθείσες αναλήψεις.
Άρθρο 4
Κάθε κράτος μέλος εξασφαλίζει στους εισαγωγείς των εν λόγω προϊόντων την επί ίσοις όροις και συνεχή πρόσβαση στην ποσόστωση, εφόσον το επιτρέπει το υπόλοιπο της ποσοστωτικής ποσότητας.
Άρθρο 5
Τα κράτη μέλη και η Επιτροπή συνεργάζονται στενά, προκειμένου να εξασφαλίσουν την τήρηση του παρόντος κανονισμού.
Άρθρο 6
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 1994.

Labels: 10
3
17